PLANUL NAȚIONAL DE REDRESARE ȘI REZILIENȚĂ

**COMPONENTA C5 – VALUL RENOVĂRII**

**AXA 1 - SCHEMA DE GRANTURI PENTRU EFICIENȚĂ ENERGETICĂ ȘI REZILIENȚĂ ÎN CLĂDIRI REZIDENȚIALE MULTIFAMILIALE**

**OPERAȚIUNEA A.2: RENOVAREA ENERGETICĂ MODERATĂ A CLĂDIRILOR REZIDENȚIALE MULTIFAMILIALE PENTRU COMUNITĂȚI EXPUSE RISCULUI DE SĂRĂCIE ȘI EXCLUZIUNE SOCIALĂ**

**APELUL DE PROIECTE**

**PNRR/2022/C5/1/A.2/1**

Prin intermediul componentei C5 - Valul Renovării se va urmări îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor.

În cadrul Investiției 1. Instituirea unui fond pentru Valul renovării care să finanțeze lucrări de creștere a eficienței energetice a fondului construit existent, Axa 1 - Schema de granturi pentru eficiență energetică și reziliență în clădiri rezidențiale multifamiliale: renovarea moderată sau aprofundată/ renovare integrată a clădirilor rezidențiale multifamiliale se va finanța renovarea energetică a cel puțin 4,3 milioane m² de clădiri rezidențiale multifamiliale, prin următoarele tipuri de proiecte: proiecte integrate (consolidare seismică și eficiență energetică) și proiecte de renovare energetică.

Schema de finanțare va asigura faptul că cel puțin 90% din alocarea totală pentru Axa 1 va fi utilizată pentru lucrări de creștere a eficienței energetice și nu mai mult de 10% din alocare va fi utilizată pentru consolidarea seismică și alte lucrări complementare (cum ar fi protecția împotriva incendiilor, accesibilitatea etc.). Întreaga schemă va asigura faptul că toate contractele îndeplinesc cerința relevantă de eficiență energetică privind o reducere minimă a consumului de energie cu cel puțin 50% în comparație cu consumul anual de energie pentru încălzire dinainte de renovare pentru fiecare clădire (cu excepția clădirilor cu statut de bun cultural), lucru care va trebui să asigure o reducere a consumului de energie primară de cel puțin 30% (renovare moderată) și de cel puțin 60% (renovare aprofundată) în comparație cu situația anterioară renovării și va respecta Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență *(2021/C58/01)[[1]](#footnote-1).*

Pentru acest apel de proiecte destinat clădirilor rezidențiale multifamiliale pentru comunități expuse riscului de sărăcie și excluziune socială sunt alocate 20% din fondurile aferente eficienței energetice din cadrul Axei 1.

Alocarea financiară **din PNRR** (**177.500.000 Euro**), pentru renovarea integrată a clădirilor rezidențiale multifamiliale ***pentru comunități expuse riscului de sărăcie și excluziune socială*** au fost făcute în conformitate cu valorile stabilite în cadrul Componentei 5 – Valul Renovării, și anume 20% din totalul fondurilor alocate lucrărilor de renovare energetică a clădirilor rezidențiale multifamiliale.

**Alocarea financiară provenită din PNRR a fost suplimentată** în conformitate cu prevederile art. 24 alin (1) din ﻿ ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, până la o valoare de **230.750.000 Euro**.

**Alocarea financiară acordată pentru lucrările de creștere a eficienței energetice din cadrul Operațiunii A.2 – *Renovarea energetică moderată a clădirilor rezidențiale multifamiliale pentru comunități expuse riscului de sărăcie și excluziune socială* cuprinde:**

**- alocare financiară din PNRR: 177.500.000 Euro**

**- alocare financiară suplimentară, pe lângă finanțarea din PNRR, conform art. 24 alin (1) din Ordonanţă de urgenţă nr. 124/2021\*: 53.250.000 Euro**

**- alocare financiară totală: 230.750.000 Euro.**

**\*** *Valoarea suplimentară este alocată conform art. 24 alin (1) din ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă*

|  |  |  |
| --- | --- | --- |
| Valoare eligibilă PNRR (euro) | Valoare suplimentară cf. OUG 124/2021\* (euro) | Valoare totală eligibilă (euro) |
| **177.500.000** | 53.250.000 | **230.750.000** |

1. <https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN> [↑](#footnote-ref-1)