Anexa 3 la cererea de finanțare

**IDENTIFICARE ZONE MARGINALIZATE**

**Indicatori cheie și praguri minimale pentru validarea zonelor ca fiind marginalizate**

Investițiile se adresează UAT-urilor din mediul rural și urban, în care sunt identificate zone marginalizate, adică zone cu populație aflată în risc de sărăcie și excluziune socială, astfel încât prin Strategiile de Dezvoltare Locală sau Strategiile Integrate de Dezvoltare Urbană dedicate acestor zone, să se implementeze măsuri care să diminueze acțiunea factorilor ce generează sărăcie și excluziune socială. Investițiile realizate vor răspunde nevoilor comunităților marginalizate care țin de asigurarea accesului nediscriminatoriu la condiții decente de locuire.

Proiectele care se încadrează în acest apel vizează clădiri situate în zone marginalizate:

a) identificate în Atlasul zonelor urbane marginalizate din România în baza informatiilor transmise de 176 de primării in noiembrie 2013, (inclusiv Lista ZUM din orașele/municipiile 20.000+ din România), respectiv în Atlasul Zonelor Rurale Marginalizate şi al Dezvoltării Umane Locale din România;

b) identificate prin Strategiile de Dezvoltare Locală sau Strategiile Integrate de Dezvoltare Urbană;

Solicitantul va indica secțiunea/capitolul relevant din Atlasul zonelor urbane marginalizate sau din Atlasul Zonelor Rurale Marginalizate şi al Dezvoltării Umane Locale din România, precum și informații privind delimitarea zonei marginalizate (ex: numele străzilor care delimitează zona/comunitatea urbană marginalizată).

Conform ***Atlasului zonelor urbane marginalizate din România și Atlasului Zonelor Rurale Marginalizate şi al Dezvoltării Umane Locale din România****,* există trei criterii principale pentru definirea și analiza diferitelor tipuri de zone/ comunități marginalizate și anume: **capitalul uman**, **ocuparea forței de muncă** și **condițiile de locuire**.

**Zonele urbane marginalizate sunt definite ca zone din interiorul orașelor și municipiilor care nu satisfac un standard corespunzător pe principalele criterii de identificare a sărăciei, adică au deficit de capital uman, au un nivel scăzut de ocupare formală și oferă condiții improprii de locuire.**

La nivelul municipiului resedință de județ, o zonă/ **comunitate** va fi considerată ca fiind **marginalizată** dacă demonstrează îndeplinirea cerințelor minime prezentate în **Tabelul 1** de mai jos.

Tabel 1. Indicatori cheie și praguri minimale pentru validarea zonelor urbane ca fiind marginalizate

|  |  |  |
| --- | --- | --- |
| **Criterii/ Dimensiune** | **Indicatori cheie** | **Praguri minimale\*** |
| **Capital uman** | Proporția persoanelor de 15-64 de ani care au absolvit maxim 8 clase (gimnaziu) | 22,05% |
| Proporția persoanelor cu dizabilități, boli cronice sau alte afecțiuni care le îngreunează activitățile zilnice | 8% |
| Proporția copiilor (0-17 ani) din populația totală | 20,44% |
| **Ocuparea forței de muncă** | Proporția persoanelor de 15-64 ani care nu sunt încadrate pe piața formală a muncii și nu urmează o formă de învățământ | 22,15% |
| **Locuire** | Proporția locuințelor fără curent electric | 0% |
| Proporția locuințelor supra-aglomerate (< 15,33 m2 pe persoană) | 54,73% |
| Nesiguranță locativă: proporția gospodăriilor ce nu dețin locuința în proprietate personală**\*** | 12,32% |

\* Indicatorul Eurostat privind supraaglomerarea, fără condiţia referitoare la existenţa unei camere pe gospodărie.

În mediul urban, pragurile sunt calculate folosind doar sectoarele de recensământ cu gospodării, cu un număr

total de 50-500 de locuitori.

În raport cu pragurile minimale din Tabelul 1, comunitatea este considerată ca marginalizată dacă **îndeplinește simultan** următoarele trei condiții:

(1) are un nivel scăzut de capital uman;

(2) are un nivel scăzut de ocupare în sectorul formal;

(3) are condiții de locuire precară,

unde:

1. **o zonă/ comunitate are un nivel scăzut de capital uman** dacă oricare doi din cei trei indicatori corespunzători din tabelul 1 au valori ce depășesc pragul minimal aferent.
2. o **zonă/ comunitate are un nivel scăzut de ocupare a forței de muncă** în sectorul formal dacă indicatorul corespunzător din tabelul 1 depășește pragul minimal aferent.
3. o **zonă/ comunitate are condiții de locuire precară** dacă cel puțin unul dintre indicatorii din tabelul 1 au valori ce depășesc pragul minimal aferent.

Comunitățile urbane marginalizate se referă la șase tipuri de zone:

1.zone de tip ghetou cu blocuri

2.zone de tip ghetou în foste colonii de muncitori

3.zone de tip mahala cu case

4.zone de tip mahala cu locuințe improvizate

5.zone de locuințe sociale modernizate

6.zone de locuințe sociale sau clădiri ocupate abuziv în zone istorice.

**Zonele rurale marginalizate sunt definite ca zone compacte intravilane (sectoare de recensământ) în care locuiesc persoane cu un capital uman disproporțional de scăzut, cu puține locuri de muncă declarate și cu condiții improprii de locuit, comparativ cu locuitorii din alte zone rurale.**

Tabel 2. Indicatori cheie și praguri minimale pentru validarea zonelor rurale ca fiind marginalizate

|  |  |  |
| --- | --- | --- |
| **Criterii/ Dimensiune** | **Indicatori cheie** | **Praguri minimale\*** |
| **Capital uman** | Proporția persoanelor de 15-64 de ani care au absolvit maxim 8 clase (gimnaziu) | 59,3% |
| Proporția persoanelor cu dizabilități, boli cronice sau alte afecțiuni care le îngreunează activitățile zilnice |  |
| Proporția copiilor (0-17 ani) din populația totală |  |
| **Ocuparea forței de muncă** | Proporția persoanelor de 15-64 ani care nu sunt încadrate pe piața formală a muncii și nu urmează o formă de învățământ | 72,1% |
| **Locuire** | Proporția locuințelor fără curent electric | 2,7% |
| Proporția locuințelor supra-aglomerate (< 15,33 m2 pe persoană) | 26,1% |
| Nesiguranță locativă: proporția gospodăriilor ce nu dețin locuința în proprietate personală\* | 87,9% |

\* Indicatorul Eurostat privind supraaglomerarea, fără condiţia referitoare la existenţa unei camere pe gospodărie.

În mediul rural, pragurile sunt calculate folosind doar sectoarele de recensământ cu gospodării, cu un număr total de minim 50 de locuitori